CELEX: 62015TN0278
Language: el
Date: 2015-06-01 00:00:00
Title: Υπόθεση T-278/15 P: Αναίρεση που άσκησε την 1η Ιουνίου 2015 η Ευρωπαϊκή Υπηρεσία Εξωτερικής Δράσης (ΕΥΕΔ) κατά της αποφάσεως που εξέδωσε το Δικαστήριο Δημόσιας Διοίκησης στις 18 Μαρτίου 2015 στην υπόθεση F-51/14

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/72
            
         Αναίρεση που άσκησε την 1η Ιουνίου 2015 η Ευρωπαϊκή Υπηρεσία Εξωτερικής Δράσης (ΕΥΕΔ) κατά της αποφάσεως που εξέδωσε το Δικαστήριο Δημόσιας Διοίκησης στις 18 Μαρτίου 2015 στην υπόθεση F-51/14
   (Υπόθεση T-278/15 P)
   (2015/C 294/87)
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Ευρωπαϊκή Υπηρεσία Εξωτερικής Δράσης (ΕΥΕΔ) (εκπρόσωποι: S. Marquardt και M. Silva)
   
      Αντίδικος κατ’ αναίρεση: KL (Βρυξέλλες, Βέλγιο)
   
      Αιτήματα
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της Ευρωπαϊκής Ένωσης (τρίτο τμήμα) της 18ης Μαρτίου 2015 στην υπόθεση F-51/14·
            
         
               —
            
            
               να κάνει δεκτά τα πρωτοδίκως προβληθέντα αιτήματα·
            
         
               —
            
            
               να καταδικάσει τον αναιρεσίβλητο στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς της, η αναιρεσείουσα προβάλλει έξι λόγους μεταξύ των οποίων ορισμένοι αφορούν το σύστημα βαθμολογήσεως και άλλοι το σύστημα προαγωγών.
   
               —
            
            
               Επί του συστήματος βαθμολογήσεως
               
                           1.
                        
                        
                           Ο πρώτος λόγος αντλείται από παράβαση του άρθρου 43 του Κανονισμού Υπηρεσιακής Καταστάσεως των Υπαλλήλων (ΚΥΚ), των κανόνων περί κατανομής του βάρους αποδείξεως, αθέτηση της απαγορεύσεως αποφάνσεως ultra petita και προσβολή των δικαιωμάτων άμυνας της αναιρεσείουσας.
                        
                     
                           2.
                        
                        
                           Ο δεύτερος λόγος αντλείται από υπέρβαση των ορίων του δικαστικού ελέγχου. Η αναιρεσείουσα διατείνεται ότι, στην αναιρεσιβαλλόμενη απόφαση, επανειλημμένως, το Δικαστήριο Δημόσιας Διοίκησης (στο εξής: ΔΔΔ) υπερέβη τα όρια του ελέγχου του, και φαίνεται να επιθυμεί να της επιβάλει ένα συγκεκριμένο σύστημα βαθμολογήσεως.
                        
                     
                           3.
                        
                        
                           Ο τρίτος λόγος αντλείται από πλάνη περί το δίκαιο ως προς την έλλειψη αντικειμενικότητας ενός συστήματος αξιολογήσεως μη προσδιοριζόμενου αριθμητικώς και παράβαση του άρθρου 43 του ΚΥΚ.
                        
                     
         
               —
            
            
               Επί του συστήματος προαγωγών
               
                           4.
                        
                        
                           Ο τέταρτος λόγος αντλείται από αθέτηση της απαγορεύσεως αποφάνσεως ultra petita και προσβολή των δικαιωμάτων άμυνας της αναιρεσείουσας.
                        
                     
                           5.
                        
                        
                           Ο πέμπτος λόγος αντλείται από παραβίαση των κανόνων περί κατανομής του βάρους αποδείξεως.
                        
                     
                           6.
                        
                        
                           Ο έκτος λόγος αντλείται από πλάνη περί το δίκαιο όσον αφορά την εκ μέρους της αναιρεσείουσας παράβαση του άρθρου 45 του ΚΥΚ.